a zi 


AO ARDE MIA 
MEMORIILE 
SERIA III 


ROMANA 
SE POM PALE N Pe a TISA O ROȚI CAE 
TOMUL VIII M E M. 3 


IMPERIUL CUMANILOR ȘI 
DOMNIA LUI BĂSĂRABĂ 


UN CAPITOL DIN COLABORATIA 
ROMÂNO-BARBARĂ IN EVUL MEDIU 


DE 


N. LORGA 
MEMBRU AL ACADEMIEI ROMÂNE 


(N LV RU A NEAL ON ALA 
BEA Oe BEREA S: Dal 
zale) za te) 


PAL sp 4, TOP, a Ape | 
L Mes EE 0 RE NT ON cate ui 


IMPERIUL CUMANILOR 
EST 
DOMNIA LUI BĂSĂRABĂ 
UN CAPITOL DIN COLABORATIA ROMÂNO-BARBARĂ 


IN EVUL MEDIU 
DE 


N. IORGA 
MEMBRU AL ACADEMIEI ROMÂNE 


Şedinţa de la II Noemvrie 1927 


O întreagă parte din istoria poporului românesc şi a teritoriului ocupat 
de dânsul zace în întuneric: aceia a raportului dintre înaintașii noştri 
si năvălitorii trimesi, unul după altul, de nesfârşita stepă răsăriteană. 

Putem afirma,-pe baza unor formaţiuni analoage dela un capăt la 
altul al vechilor hotare imperiale romane, că ei au trăit în autonomia 
unor «Romanii» așteptând pe Împăratul, dar neprimind pe regele barbar 
adus de vântul invasiilor, că duci; lor, al căror nume latin a fost înlocuit, 
supt influența Statului morav de la Dunărea mijlocie, prin acela, slav, 
de Voevozi, că juzii, că (oamenii buni și bătrîni), cu Adunarea poporului 
sau sborul, au condus multă vreme aceste aşezări, care, ca oastea lor 
(cf. ost frances si catalanul host), moștenită de la Romani, cu arcele în 
mână, cu săgețile în tolbă, puteau să resiste oaspeților “nedoriți cari 
veniau din zările răsăritene, dar se puteau și înțelege; cu dânșii. 

Acum în urmă, am arătat, sprijinindu-mă pe izvoarele contemporane 
ale loviturii tätäresti, că Românii, cărora în Ardeal li se recunoșteau 
cnezii-juzi, au întovărăşit horda în pătrunderea ei către Apus si că, pro- 
babil — după un text din Italia pe care nu l-am putut încă dobândi, 
dar îl putem cunoaște indirect —, ei au luat parte, în a doua jumătate 
a aceluiaşi secol al XIII-lea, la atacul contra unei mănăstiri italiene 
din Sud 1). 


2) V. vol. VII, p. 105 si urm. 


x A. R. — Memoriile Sectiunii Istorice. Seria III, Tomul VIII. Mem. 3. 

Pe de altă parte, mențiunea unei vagi stăpâniri de Tar bulgăresc la 
Cetatea-Albă, menţiune găsită și interpretată, într'un sens pe care nu 
l-am putut admite în întregime, de d-l G. Brătianu, a ajutat să se arăte 
alt raport româno-tătar pe care îl explic si astăzi 1) prin simpla cedare 
de către Nogai sau Toctai, Hanii tätäresti ai amânduror malurilor du- 
närene, a unor venituri de vamă către vasalul lor din Târnova, urmaș, 
ocrotit în aceiaşi măsură, al 'Tatarului Ciochi, a unor venituri de vamă 
în portul, atât de frecventat pe atunci, de la limanul Nistrului. In Ro- 
mania de la Paris 2) şi în recenta sa publicaţie a Actelor de notari din 
Caffa şi Pera 5), tânărul profesor al Universităţii din lași aduce: înainte 
pe (Unguroaica) Mairora, Mărioara, vândută, între ceilalți sclavi, Ruși, 
Abcazi, Cumani, de negustorii genovezi din Crimeia la sfârșitul secolului 
al XIII-lea, 

De mult încă am căutat să sprijin părerea că Alanii dunăreni între- 
buintati de Imperiul bizantin contra Turcilor din Asia Mică și apoi 
contra Catalanilor lui Roger de Flor, care fu ucis de dânșii, dar ei plă- 
tiră scump această crimă, cuprindeau în mare parte Români, precum 
în veacul al XIV-lea Tatarii creștini, luptându-se cu arcele, pe cari-i 
pomenesc scriitorii bizantini, trebuie să fie considerați ca oamenii Voe- 
vodului din Argeș 4). 

Tot as am riscat părerea că supt numele de Valui, Falben, dat de 
izvoare ungurești si germane Cumanilor ar fi de admis, într'o formă 
viciată, acela al «Valahilon), nimic din calificativele obişnuită ale aces- 
tora neputând duce la acel nume. 

Dar lucrurile atâta vreme ascunse înțelegerii noastre merg pe încetul 
spre deslusire. 


Ar fi de cercetat rezultatele la care a ajuns înainte de războiu învățatul 
armean I. Al$rnian în cartea sa, pe care n'o am la îndemână acum, Die 
Mongolen und ihre Eroberungen in kaukasischen und kleinasiatischen 
Ländern im XIII. fahrhundert (Berlin, 1911), şi e de tras folos din arti- 
colul, foarte recent,.al d-lui Gh. V. Bernadschi, în Seminarium Konda- 


1) V., mai nou, G. Brătianu, în Bulletin de la section historique de l’Académie Rou- 
maine, XIII p. 25 şi urm. 

?) Anul 1926. 

3) G. I. Brătianu, Actes des notaires génois de Péra et de Caffa de la fin du trei- 
zième siècle (1281—1290), Bucarest, 1927. 

4) V. articolul mieu despre Ramôn Muntener, în ultimul nr. din Revue histori- 
que du Sud-est-européen. 

Rozianum, recueil d’études, archéologie, histoire de l’art, études byzantines, 
I (Praga, 1927), despre «Horda de Aur, Egiptul si Bizantul în raporturile- 
lor reciproce supt Impärätia lui Mihail Paleologul) 1). 

Iată însă că dintr'un studiu, de ieri, al unui învăţat englez, profesor 
la Universitatea din Liverpool, d-l A. Bruce Boswell 2), răsare putinţa 
şi a altor lămuriri cu privire la raporturile dintre Români şi năvălitorii 
asiatici, stăpâni ai sesului est-european până în Carpaţi. 

In acest studiu, care întrebuințează larg izvoarele rusești, vechile letopi- 
sete, pe care ar trebu să le supunem cândva celei mai atente analise critice 
pentru a extrage din ele tot ceia ce pot cuprinde asupra Românilor, se arată 
că rolul Cumanilor, al «Chipciacilor), cum crede profesorul englez că e mai 
bine să li se zică — numele de Cumani nefiind cunoscut Turcilor, dintre 
cari ei făceau parte, dar nici Arabilor si Chinesilor —, a fost mai mare de: 
cum se crede. Fără a fi foarte numeroși şi fără a fi alcătuit vre-odată 
așezări statornice, ei au precedat si pregătit pe Tatari, au mutat spre 
Nord centrul de greutate al Rusilor Chievului, pe care-l priviau ca 
«Menchermanul), «marea cetate» a lor, au dat nume de-ale lor atâtor 
popoare vecine, între alții Bulgarilor (Osen-Asan, 'Terterii), primind și 
ei pentru Hanii lor nume rusești: Gleb, urii, au trecut si la creştinism, | 
putând influență si mai intens pe acei vecini. In Crimeia ei ar fi până 
astăzi, supt numele "Tatarilor, cuceritorii şi înlocuitorii lor, baza popu- 
latiei, si autorul studiului îndeamnă pe un filolog turc să iea în cercetare 
nomenclatura lor personală. Iar în Egipt, de la marele Bibars, cuceritorul 
Siriei, şi de la Sudanul Chelaun, ei sânt acei Mameluci cari au dat o nouă 
dinastie și o armată proaspătă, necontenit înnoită, Imperiului Faraonilor. 

Vorbind de acești călări ai deşertului, ajunşi șefi de Stat, autorul 
englez observă că la dânșii se întâlnesc exact aceleași nume pe care 
le dau pentru Polovti analele ruseşti. Si citează pe acela al lui Tak- 
saba, căruia-i corespunde în letopisete numele de Tocsobici, neamul 
lui Tocsabä 3). 

Dar Toc abă e un boier muntean din veacul al XV-lea *). Un sat Tocso- 
beni există în Moldova 5). Și un șir de nume românești au aceiași finală, 


1):P. 73 șir-urma, 

2) The Slavonic Review, 1927, pp. 68—85. 

3) P. 83. V. si emirul «Tocso» în Gaston Raynaud, Gestes des Chiprois, Geneva,. 
1887, p. 239. 

4) Bogdan, Relaţiile Terii-Românesti cu Brașovul si Tara Ungurească, p. 261. 

5) Rev. Ist., VII, p. 151, după P. Poni, Statistica räzesilor, București, 1921. 


It 

până acum neexplicată: Talabä (în țara Făgăraşului) — un Täläbescul 
se întâlnește în Moldova secolului al XVII-lea; satul Täläbesti, Tälä- 
băești, Täbäläesti vine de la alt 'Talabă decât baronul fägäräsean 1) — 
Tâncabä (de unde satul Tâncäbestilor) si, în sférsit,— Băsarabă ?). 


Nu e nevoie deci să mai căutăm, ca Hasdeu, la Dunăre Bas-Arabi, 
«Arabi-de-jos» 2), pe baza stemei, discutabile, din Ulrich de Richenthal, 
nici, ca Onciul 4), să ne gândim la Bessapara, satul Bessilor din vechii 
Balcani. E un împrumut de la Cumani, ca și numele de Osen si de 
Terterii, cum, între numele de localităţi, de la ei, cari aveau în stepă 
Tmutaracanul, vine Tutracanul dunărean, din care am făcut mai armo- 
nioasa Turtucaie. 


Numele, de sigur. Dar numai numele? 

D-l A. Bruce Boswell scrie: «Poate cea mai importantă influență a 
lor asupra istoriei ungurești a fost că ei au prevenit pe Maghiari de a 
coloniză șesul muntean, care astfel a fost ținut deschis pentru ridicarea ur- 
mătoare a principatelor românești»). 


3) Zotta, în Rev. Ist., VI, pp. 261-2, 264. 

2) Numele l-am găsit la nemesi din părţile Inidorei, la un Tigan, lângă al lui Pepe- 
lea, apoi, la 1450, lângă un Litovoiu ardelean («Lithway»), la un Basarab pe Someş 
(Rev. Ist., XI, p. 199), la un Stefan Basarab, Muntean, în 1814 (Rev. Ist,, V,p. 74), 
la Dimitrie Basaraba tot pe atunci (1bid., p. 76). V. şi Băsărabă Tiganul la 1817; Arch. 
Olteniei, II, p. 216;4Mihai Băsarabă, cioban la turmă), la începutul secolului al XIX-lea, 
în Iorga, Situația Olteniei în epoca lui Tudor, Bucureşti, 1915, p. 166. Cf. Rev. ist., 
V, p. 138. Pentru un Iosif Băsărab, la Cugir în 1745 şi satul Băsărăbeasa lângă Häl- 
magiu, Rev. îst., VII, p. 207. Un Băsărab din Podoleşti în Moldova; M. Costăchescu, 
Satul Gănești, în revista Ioan Neculce, IV. D. căpitan Dinculescu îmi arată pe hartă 
un sat Băsărabă pe la Zalău. 

Un Basarab şi între membrii societății Orientul la Cluj, prin 1876, cu misi- 
unea de a culege, alături de Eminescu şi de un al treilea, poesii populare în Moldova. 

Băsărabi se află şi azi atât în satele ardelene Romos, în Vaidei şi Costeşti, lângă 
"Orăștie, cât şi la Butoiesti (Mehedinţi). In Romos se află şi familia Bäsäräboiu. Lângă 
Cotnari se păstrează Dealul Basarab (comunicaţii ale d-lor Mehedinţi, Rădulescu- 
Motru şi Todor). 

3) V. Karadja, în aceste Anale pe 1827; Onciul, Originile principatelor, pp. 115-6. 
Cf, I. Filitti, Banii şi Caimacamii Craiovei, Craiova, 1924 şi observatiunea în Rev. ist, 
pe 1925, p. 136. 

4) Să nu uităm pe Bassaripa allui Gh. Săulescu şi pe propriul mieu bassareus, 
haină tracică... V. Rev. Ist., VI, p. 131, după Fick, Hatiiden und Danubier in Grie- 
chenland, Gôttingen, 1905, 

5) P,.85s, 

Se ştie bine cum regii unguri au încercat, la începutul secolului al 
XIII-lea, să cucerească (țara de dincolo de munți», Transalpina lor, 
prin episcopatul Cumanilor, precum Ardealul se cucerise, după datina 
carolingiană, prin episcopatul de Bălgrad (Alba-Iulia), pentru Români 
şi Pecenegi. Numele şefului cuman de atunci, Borz, îl găsim, de altfel, 
prin scriitorul englez, la Ruși ca si la Mameluci: Burcevicii letopisetului 
slavon de o parte, Borci sau Burcioglul tradiției istorice egiptene, de alta. 
Bratul Borcea lângă Tutracan vine tot de acolo, ca si apelativul Borcea, 
pornit (ca Negru-Negrea) din rădăcina Borciu. 

Acest Stat cuman avea centrul pe la Câmpulung, veche «Romanie, 
care fu apoi colonizat catolic, ca si pe la Milcov, unde s'a așezat episcopul, 
dăinuind până la apariţia Tatarilor 1). Dar lângă Câmpulung e Argeșul, 
pe care pe la 1240 îl avea un Seneslav, al cărui predecesor trebuie să fi 
domnit acolo pe la începutul acestui veac. 

Statele noastre s'au format, din nebuloasa patriarhală a juzilor și 
Voevozilor, prin impulsul organisatiilor mai concentrate din vecini; cel 
de la Silistra supt influența bizantină, cel din Argeș — mi se părea — 
supt influența ungurească. 

Dar dacă, înainte de aceasta, ar fi fost influența cumană? 


. 

Cumanii au dat Bulgarilor poate un îndemn pentru alcătuirea Sta- 
tului de la Târnova, pe care l-au apărat si zjitat, apoi tot lor Siatul 
de la Vidin prin Terterizi. Prin tovdräsia cu ei, din muntele de la Ar- 
ges și Muscel, ei au putut da Roménilor un impuls câtre alcătuirea Dom- 
niei, care, de la Borciu Cumanul, a putut trece, prin Seneslav și a: lui la 
Bâsărabă cel cu numele cuman. 

Astfel, precum Rusia moscovită continuă Hanatul Tatarilor, Hanatul 
Cumanilor se continuă în Domnia a toată Tara-Romäneascdä, oricare ar fi 
fost modificările pe care i le-a adus tradiția românească şi sufletul po- 
pular românesc. 


Ideia colaborării cu barbarii, pe care am expus-o cu privire la Slavi 
în secolul al VII-lea, într'un articol din Revue des études slaves (anul 
1925), poate deveni astfel una din cele mai fecunde pentru înlăturarea 
vălului care acopere atâta din trecutul nostru. 

Alani şi Vlahi se întâlnesc astfel lângă Cumani în Oracolele lui Leon 
Filosoful. 


1) Studii şi documente, I—II. 


a 

De altfel o asemenea toväräsie — nu supunere a populației românești 
de năvălitorii asiatici — pare a se oglindi în numele de «silva Blaccorum 
et Bissenorum», «pădurea Românilor și Pecenegilor) — supt «Pecenegi», 
de mult dispăruţi, e a se înțelege: Cumani —, care se dă regiunii vecine 
cu Tara Bârsei,ocupată de'Teutoni, întrun foartecunoscut act unguresc!). 
Să nu uităm că aproape în același timp vedem pe Teutoni câștigând la 
creștinism — adecă la catolicism — pe Cumani, și, alături, episcopi schis- 
matici, evident româneşti, cari momesc si pe Sașii si Ungurii colonizați 
de cavaleri dincoace de munți la credința lor schismatică 2). 

Iartwaxia figurează într'un strategic bizantin ca o țară bine definită 
lângă Tovoxia Ungurilor si *Pwooia 3). 

Pentru a sfărma o asemenea toväräsie adusese regele Andrei al 
II-lea pe "Teutoni, cäutând a face din ei o simplă strajä, iar, cînd 
ei deveniră aprozpe Siatul ce erau să fie în Prusia 4). Suveranul 
ungur, expulsându-i, căută să facă din episcopatul Cumanilor, la 
Milcov, acel punct de plecare pentru «Transalpinar, cum din cel de 
Bălgrad înaintaşii lui făcuseră unul pentru Transilvania. 


Adaug că, pentru ca acest vecin, Cumanii, să joace rolul pe care 
l-au avut în regatul Ungariei, după gonirea lor de 'Tatari, pentru ca să 
poată da o regină unui Stat de o atât de înaintată cultură ca a Ungurilor 
la sfârşitul secolului al XIII-lea, pentru ca să crească pe un rege ca 
Ladislas, al cărui nume a rămas în istorie legat de numele lor, pentru ca 
să-şi impuie îmbrăcămintea, moravurile, pentru ca să ajungă la punerea 
în scris a limbii lor, în acel Codex Cumanicus pe care l-a tipărit Geza 
Kun, 2 trebuit ca semintia turcească oprită la Dunăre aproape două 
veacuri să se fi împărtăşit larg de civilizaţia occidentală a timpului, 
ieșind din umilele practice păgâne de la început. De ce n'ar fi exercitat 
o influență covârșitoare asupra alor noştri într'o fasă de desvoltare mult 
mai modestă? 

Peste Romaniile noastre deci, ei au putut suprapune o organizaţie de 


1) Cf. Motogna, în Rev. ist., IX, p.29, unde dă lista tuturor mentiunilor despre Ro- 
mânii ardeleni în sec. al XIII-lea. E curios că până între 1222-4 li se zice, ca de Latinii 
din Constantinopol, Blacci, nu Olachi. Tot numai Andrei vorbeşte de ţara lor. 

8) V. şi Ferent, în Cultura creștină, 1923, n-l 6—7. 

3) Rev. ist., X, p. 236. 

4) G. Rôsler, Der deutsche Ritterorden in Burzenland, în Ostdeutsche Monatshefte 
din Danzig, 1926. 

caracter imperial, luată din Estul asiatic al Monarhiei divine. Pentru ca 
judeţele si ducatele românești să iea un avânt — si el a fost extraordinar 
de răpede, ca al unei puteri în sfârșit ieşite de supt o comprimare înde- 
lungată (aşa au făcut si Muscalii ieșind de supt Tatari)—, a trebuit ca 
elementul de acoperire să se strămute aiurea. 

Tatarii înlocuitori au cătat să între si ei în sistemul cumanic. De 
aceia dominaţia locală a lui Nogai si Toctai, cum, peste Dunăre, un 
Ciochi, așternând stăpânirea lui peste Bulgari, a luat imediat forma 
Statului predecesor al Asăneștilor. Dar imitatorii, simplu fragment des- 
făcut din vasta formațiune a Hordei de Aur, cu centrul atât de depărtat 
si interesele atât de variate, n'au putut avea, într'o jumătate de veac, 
cât a durat supremaţia lor pe ambele maluri ale Dunării, aclimatarea, 
acomodarea cu ţara si cu împrejurările lor, pe care, într'o mult mai 
lungă dăinuire, o căpătaseră Cumanii. Pojghita tătărească a permis 
- înaintarea de la Litovoiu si Seneslav la Băsărabă pe care n'o permitea 
pătura de totală acoperire cumană. S’ar putea chiar ca multe influențe 
militare, dacă nu si economice — care acestea au legat statornic practica 
noastră a vămilor de aceia a Tatarilor — să fi venit nu de la acești din 
urmă "Turci, ci de la Turcii stăpânirii cumane. 


